open-index/open-wikipedia-markdown huggingface dataset:
పండ్ల జాబితా

## పండ్లు జాబితా
thumb|250x250px|ప్రూట్ షాపు
#మామిడి
#అరటి
#ద్రాక్ష
#కమలా పండు 
#నిమ్మ
#నారింజ
#బత్తాయి
#దబ్బ
#కొబ్బరి
#దానిమ్మ
#అనాస
#అత్తి
#రామాఫలం
#సీతాఫలం
#సపోటా
#పుచ్చ
#బొప్పాయి
#జామ
#తాటి
#ఈత
#ఖర్జూరం
#లిచ్చీ
#ఆపిల్
#రేగు
#వెలగ
#నేరేడు
#కరుబూజా
#పనస
#దోస
#వాటర్ ఆపిల్ 
#అమర ఫలం (పెర్సిమన్)
#అవకాడో 
#కివి 
#బ్లూ బెర్రీ 
#డ్రాగన్ ఫ్రూట్ 

దస్త్రం:Mango and cross section edit.jpg|మామిడి పండ్లు
దస్త్రం:Banana dágua.jpg|అరటి పండ్లు
దస్త్రం:Nagpur orange article.JPG|కమలాపండ్లు
దస్త్రం:Lemon03.jpg|నిమ్మ పండు
దస్త్రం:Pomegranate (fruit).jpg|దానిమ్మ
దస్త్రం:Red Apple.jpg|యాపిల్
దస్త్రం:Anona-custard-apple-outside.jpg|శీతాఫలం
దస్త్రం:Taiwan 2009 Tainan City Organic Farm Watermelon FRD 7962.jpg|పుచ్చకాయ
దస్త్రం:Papaya of Salem.jpg|బొప్పాయి
దస్త్రం:Jackfruit hanging.JPG|పనస
దస్త్రం:Pineapples at display.jpg|అనాస పండు
దస్త్రం:Unripe guava fruit.jpg|జామపండు
దస్త్రం:Syzygium cumini-- Java Plum (30853573785).jpg|నేరేడు పండు
దస్త్రం:Kiwi (Actinidia chinensis) 1 Luc Viatour.jpg|కివీ
దస్త్రం:Pitaya cross section ed2.jpg|డ్రాగన్ ఫ్రూట్
దస్త్రం:Figs.JPG|అత్తి పండ్లు
దస్త్రం:Straberry01.JPG|స్ట్రాబెరీ
దస్త్రం:Persimmon Amar Fruit (3).jpg|అమర ఫలం (పెర్సిమన్)
దస్త్రం:Persimmon Amar Fruit (2).jpg|ముక్కలుగా కోసిన అమర ఫలం 


## మూలాలు

## వెలుపలి లంకెలు
వర్గం:పండ్లు
వర్గం:జాబితాలు
వెలుగు వారి పాలెం (తాళ్ళూరు మండలం)

**వెలుగు వారి పాలెం**, ప్రకాశం జిల్లా తాళ్ళూరు మండలం లోని రెవెన్యూయేతర గ్రామం.మూడు వేల మంది జనాభా ఉన్న గ్రామం.ఈ ఊరిలో తొలుత ముదిరాజ్ అనే సామాజిక  వర్గం నివాసాలు ఏర్పాటు చేసుకుంది. వీరిలో వెలుగు అనే ఇంటి పేరు కలవారు ఎక్కువ ఉండటంతో ఈ వూరికి వెలుగువారిపాలెంగా పేరు వచ్చింది. ఆ తరువాత చుట్టూ పళ్ళ;ఆ ఉన్న రెడ్ల కుటుంబాలు అక్కడికి నివాసాలుగా మార్చుకున్నారు. ఈ వూరిలో రెండు రామాలయాలు ఉన్నాయి. ఇందిరాగాంధీ హవా సాగుతున్న నాటి నుంచి 1994 వరకు  ఆవూరు ఊరంతా కాంగ్రెస్ పార్టీ నే సపోర్ట్ చేస్తూ వచ్చారు. ఇక్కడ కాంగ్రెస్ తప్ప మరో పార్టీ తెలియని పరిస్థితుల్లో 1994 లో సారెడ్డి కోటేశ్వరరెడ్డి తెలుగుదేశం పార్టీని తొలుత ఈ ఊరికి పరిచయం చేశారు. బొద్దికూరపాడు నుంచి వేరయ్యి స్వతంత్ర పంచాయితీగా ఏర్పడిన తరువాత తొలుత తెలుగుదేశం పార్టీ పంచాయితీ ప్రెసిడెంట్ గా అత్యధిక మెజార్టీతో గెలుపొందారు. ఈ వూళ్ళో భోగు సముద్రం, చిన్నపరెడ్డి అనే రెండు ఇంటి పేర్లతో అధిక రెడ్ల కుటుంబాలు ఇక్కడ నివసిస్తున్నారు. సారెడ్డి,పులి,మూలం రెడ్డి,గుజ్జుల అనే కుటుంబాలు ఉన్నాయి. రెడ్లు, మాదిగ, రజక,నాయీబ్రాహ్మణ, దొమ్మర, గంగిరెద్దుల కుటుంబాలు ఉన్నాయి. ఎస్.టి.డి కోడ్:08593.

ఈ గ్రామం స్వతంత్ర పంచాయితిగా 1995 లో ఏర్పడింది. పూర్వం బొద్దికూర పాడు పంచాయితిలో భాగముగా ఉండెడిది.

## సమీప గ్రామాలు
దేవరపాలెం 3 కి.మీ, నాగంభొట్లపాలెం 4 కి.మీ, లక్కవరం 4 కి.మీ, బెల్లంకొండవారిపాలెం 6 కి.మీ, నిప్పట్లపాడు 7 కి.మీ,బోద్దికూరపాడు2 కి.మీ.
## మూలాలు

## వెలుపలి లంకెలు
యువరాజ్ సింగ్

**యువరాజ్ సింగ్** (జ. డిసెంబరు 12, 1981) భారత దేశపు క్రికెట్ క్రీడాకారుడు. పంజాబీ సినీ నటుడు అయిన యోగ్‌రాజ్ సింగ్ కుమారుడైన యువరాజ్ సింగ్ 2000 నుంచి వన్డే క్రికెట్ లో, 2003 నుంచి టెస్ట్ క్రికెట్|టెస్ట్ క్రికెట్ లో భారత జట్టులో ప్రాతినిధ్యం వహిస్తున్నాడు. ఇతను 2007 ప్రపంచ కప్ క్రికెట్లో ఇంగ్లాండుకు చెందిన స్టూవర్ట్ బ్రాడ్ ఓవర్‌లో వరుసగా 6 సిక్సర్లు సాధించి అంతర్జాతీయ క్రికెట్లో ఆ ఘనత సాధించిన మొట్టమొదటి బ్యాట్స్‌మెన్ గా క్రికెట్ చరిత్రలో స్థానం సంపాదించాడు.

2007 టి20 ప్రపంచ కప్ లో ప్రధాన బ్యాట్స్‌మన్ గా రాణించాడు. 2011 వన్డే ప్రపంచ కప్ భారత్ గెలవడంలో ప్రధాన పాత్ర పోషించాడు, ఆల్ రౌండ్ ప్రదర్శనతో భారతీయుల హృదయాల్లో చిరస్థాయిగా నిలిచి పోయాడు.  టి20 క్రికెట్లో తక్కువ బంతుల్లో (12) అర్ధ శతకం ఇప్పటికి యువరాజ్ పేరిట ఉంది.

ఇప్పటి వరకు వన్డే ప్రపంచ కప్ క్రికెట్ లో అల్ రౌండర్ అత్యుత్తమ ప్రదర్శన ఈ యువి పేరిట ఉంది. (మొత్తం టోర్నమెంట్లో 300లకు పైగా పరుగులు, 15 వికెట్లతో). వన్డే ప్రపంచ కప్ క్రికెట్ లో ఒక టోర్నమెంట్లో సచిన్ తర్వాత అధికంగా మ్యాన్ ఆఫ్ ది మ్యాచ్ అవార్డులను పొందిన క్రికెటర్.
అలాగే వన్డే ప్రపంచ కప్ క్రికెట్లో అన్ని టోర్నమెంట్లో సచిన్ తర్వాత అధికంగా మ్యాన్ ఆఫ్ ది మ్యాచ్ అవార్డులను పొందిన క్రికెటర్. ఇప్పటి వరకు వన్డేల్లో 26 మ్యాన్ ఆఫ్ ది మ్యాచ్ అవార్డులను అందుకున్నాడు. అందులో రెండు మ్యాచుల్లో తప్ప అన్ని మ్యాచులు భారత విజయానికి ఉపయోగపడ్డాయి. వరసగా వన్డేల్లో మూడు మ్యాన్ అఫ్ ది సిరీస్ అవార్డులను పొందిన అతి తక్కువ మందిలో యువరాజ్ ఒకడు. భారత క్రికెట్లో ఫీల్డింగ్ బాగా చేసే వారిలో యువి ఒకరు. దుర్భేద్యమయిన పిచ్లయినా ఇంగ్లాండ్, ఆస్ట్రేలియా, సౌత్ ఆఫ్రికా, వెస్ట్ ఇండీస్ లలో అలవోకగా బ్యాట్టింగ్ చేయగల బ్యాట్సమెన్ లలో ఒకడిగా పేరొందాడు.1999 లో అండర్ 19 వన్డే ప్రపంచ కప్ క్రికెట్ విజయంలో ప్రధాన పాత్ర పోషించాడు. 2011 ప్రపంచ కప్ తరువాత యువికి కాన్సర్ వ్యాధి సోకింది. తరువాత అందులోనుండి బయటపడ్డాక క్రికెట్ లో మళ్ళి పునరాగమనం చేసాడు.  భారత ప్రభుత్వం నుండి అర్జున, పద్మశ్రీ పురస్కారాలను అందుకున్నాడు. యువరాజ్ సింగ్ 2019 సంవత్సరం జూన్ 10 తేదీన రిటైర్మెంట్ ప్రకటించాడు.

యువరాజ్ సొంత స్వచ్ఛంద సంస్థ YouWeCan వందలాది మంది క్యాన్సర్ రోగులకు చికిత్స చేసింది. 2015 ఏప్రిల్లో, అతను ఆన్‌లైన్ స్టార్టప్‌లలో INR 40–50 కోట్లు పెట్టుబడి పెట్టాలనే ఉద్దేశాన్ని ప్రకటించాడు, అలా చేయడానికి YouWeCan వెంచర్స్‌ని ఏర్పాటు చేయడం ద్వారా YouWeCan ప్రతిపాదనను విస్తరించాడు.[133] 2015లో, యూవీకాన్ హేయో మీడియా వ్యవస్థాపకుడు జయకృష్ణన్‌తో కలిసి దేశవ్యాప్తంగా క్యాన్సర్ అవగాహనను కూడా ప్రారంభించింది.

## బయటి లింకులు
*Latest information On Yuvraj Singh
## మూలాలు


వర్గం:1981 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:పంజాబ్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:చండీఘర్ ప్రముఖులు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు
మామిడి అల్లం

**మామిడి అల్లం** (లాటిన్ *కుర్కుమా అమాద*), **మామిడియల్లం**, లేక **మామిడల్లం** అనేది అల్లం (జింజిబిరేసి) కుటుంబానికి చెందిన దుంప మొక్క. చూడటానికి అల్లం వలె కనబడినప్పటికీ నిజానికి పసుపుకొమ్ముల మొక్కకీ దీనికీ దగ్గర సంబంధమున్నది. దీనిని ఆయుర్వేదశాస్త్ర సంస్కృతంలో **ఆమ్రహరిద్రా** (= మామిడిపసుపుకొమ్ము) అని కూడా పిలుస్తారు.
thumb|మామిడియల్లపు మొక్క యొక్క చిత్రణ: '''ఆకు''', '''కాడ''', '''పువ్వు''', మరియు '''వేర్లు''' కలిగియున్న '''దుంప''' (కొమ్ము)

## ఆహారముగా వినియోగం
దీని కొమ్ముకున్న మంచి మామిడివాసన వలనా, అల్లముకుండేటంత ఘాటయిన రుచి లేకపోవడం వలనా, పచ్చిగానో ఊఱబెట్టుకునో తినడానికే ఎక్కువగా ఇష్టపడతారు. ఇది సీమాంధ్రప్రాంతపు జిల్లాలలో, ప్రత్యేకించి తూర్పు-పడమటి గోదావరీ కోనసీమా ప్రాంతాలలో, నిమ్మరసంలో ఊఱబెట్టి, ముద్దపప్పు వంటివాటితో నంజుకొని తింటారు. దక్షిణాసియా మరియు ఆగ్నేయాసియా దేశాల జనులు తమతమ సలాడ్లలోనూ చిన్నపాటి వేపుళ్లలోనూ దీని కొమ్మును సన్నగా తరిగి జోడిస్తారు. జపాన్, కొరియా వంటి తూర్పాసియా దేశాలవారు కూడా దీనిని ప్రత్యేక పదార్థంగా భావించి తింటారు.

మన ఇరుగుపొరుగు దక్షిణరాష్ట్రాలలో కూడా దీనిని పచ్చిగానో లేక ఊఱగాయగానో తింటారు. పంచదారతో మగ్గించి చేసిన దీని తీపిచట్నీని విశేషించి ఉత్తరభారత రాష్ట్రాలలో పరోటాల వంటివాటితో ఆరగిస్తారు. ఉత్తరానికి పొరుగుదేశమైన నేపాల్ యొక్క దక్షిణ రాష్ట్రాలవారు తమతమ పండుగలప్పటి విందులలో దీని పచ్చడిని కందకూరతో వడ్డిస్తారు.

## రాష్ట్రీయ నామాలు
మన దేశపు రాష్ట్రాలలో మామిడి అల్లానికి ఉన్న పేరు **మామిడి అల్లం** అనో లేక **మామిడిపసుపు** అనో అర్థం వచ్చేలాగనే ఉన్నది. ప్రముఖ భాషలలో ఈ కొమ్ముకున్న పేర్లూ వాటి తెలుగు అర్థాలు క్రింద ఇవ్వబడినవి:

* ఆంగ్లము: **Mango-ginger** (మ్యాంగో జింజెర్ ― మామిడి అల్లం)
* హిందీ: **आमहलदी** (ఆంహల్దీ ― మామిడిపసుపు)
* బాంగ్లా: **আম আদা** (ఆమ్ ఆదా ― మామిడి అల్లం)
* మరాఠీ: **आम्बेहळद** (ఆంబేహళద్ ― మామిడిపసుపు)
* తమిళం: **மாங்காய் இஞ்சி** (మాంగాయ్ ఇంజి ― మామిడి అల్లం)
* గుజరాతీ: **આંબો હળદર** (ఆంబో హళదర్ ― మామిడిపసుపు)
* కన్నడం: **ಮಾವಿನ ಶುಂಠಿ** (మావిన శుంఠి ― మామిడి అల్లం)
* మలయాళం: **മാങ്ങയിഞ്ചി** (మాఙ్ఙయింజి ― మామిడి అల్లం)
* పంజాబీ: **ਅੰਬ ਅਦਰਕ** (ఆంబ్ అద్రక్ ― మామిడి అల్లం)

## లక్షణాలు
* నిటారుగా పెరిగే గుల్మం.
* మామిడికాయ వాసనతో ఉన్న కొమ్ము వంటి భూగర్భ కాండం.
* చతురస్రాకార భల్లాకారంలో ఉండి పొడుగాటి వృంతాలున్న పత్రాలు.
* కంకుల్లో అమరివున్న తెలుపు రంగుతో కూడిన లేత పసుపు రంగు పుష్పాలు.
* మూడు నొక్కులు గల విదారక ఫలం.

వర్గం:జింజిబరేసి
రాబిన్ ఉత్తప్ప

thumb|right|రాబిన్ ఉత్తప్ప
1985 నవంబర్ 11 న కర్ణాటక లోని కొడగులో జన్మించిన రాబిన్ ఉత్తప్ప  (Robin Venu Uthappa) (Kannada: ರಾಬಿನ್‌ ವೆನು ಉತ್ತಪ್ಪ) ప్రస్తుతం భారత వన్డే, ట్వంటీ-20 క్రికెట్ జట్టులో మెరుపులు మెరిపిస్తున్న యువ క్రికెట్ ఆటగాడు. అతని తండ్రి వేణు ఉత్తప్ప హకీ క్రీడకు అంతర్జాతీయ రెఫరీ. 2006లో ఇంగ్లాండుతో జరిగిన 7 వ, చివరి వన్డేలో మొదటిసారిగా జట్టులోకి ప్రవేశించాడు. తొలి వన్డేలోనే ఓపెనర్ గా బరిలోకి దిగి 86 పరుగులు చేసి రనౌట్ అయ్యాడు. పరిమిత ఓవర్ల క్రికెట్ లో భారత తరఫున రంగప్రవేశం చేసిన మ్యాచ్ లోనే అత్యధిక పరుగులు చేసిన బ్యాట్స్‌మెన్ గా రికార్డు సృష్టించాడు.

రాబిన్ ఉతప్ప 2022 సెప్టెంబర్ 15న క్రికెట్‌లోని అన్ని ఫార్మాట్లకీ రిటైర్మెంట్ ప్రకటించాడు.
## అంతర్జాతీయ క్రీడా జీవితం
రాబిన్ ఉతప్ప 2006 ఏప్రిల్ 15న గౌహతిలో ఇంగ్లండ్ తో జరిగిన వన్డే మ్యాచ్ ద్వారా టీమిండియా తరపున అరంగ్రేటం చేసి మొత్తం 46 వన్డేలు ఆడి 934 పరుగులు,  13 టీ20 మ్యాచ్ లు ఆడి 249 పరుగులు, ఐపీఎల్‌‌లో 205 మ్యాచ్‌లు ఆడి  4,952 పరుగులు చేశాడు.
## బయటి లింకులు

* కర్ణాటక ప్రభుత్వం ఊతప్పకు నగదు అవార్డు ప్రకటన
* కేరళ ప్రభ్త్వం శ్రీశాంత్, ఊతప్పలకు నగదు అవార్డుల ప్రకటన  
* 2006 లో రాబిన్ ఉత్తప్ప ఇంటర్వ్యూ
* అండర్-19 టీం లో ఉనప్పుడు రాబిన్ ఉత్తప్ప ఇచ్చిన ఇంటర్వ్యూ

## మూలాలు

వర్గం:1985 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:కర్ణాటక క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:భారతీయ ట్వంటీ-20 క్రికెట్ క్రీడాకారులు
వర్గం:జీవిస్తున్న ప్రజలు
తుమ్మి

**తుమ్మి** యొక్క వృక్ష శాస్త్రీయ నామం Leucas aspera.

## ఇతర భాషలలో పేర్లు
హిందీ : చోటాకల్కుస, కన్నడ : తుంబెగిడ, తమిళం : తుంబై, బెంగాలీ : చోటాకల్కుస, మలయాళం : తుంబ

## వ్యాప్తి
భారతదేశమంతటా, బంజరు భూములలో ఈ మొక్క పెరుగుతోంది.

## మొక్క వివరణ
ఈ చిన్నమొక్క సాధారణంగా 30 సెం.మీ ఎత్తు పెరుగుతుంది. కాండం నాలుగు పలకాలుగా ఉండి, దానికి సన్నని నూగు ఉంటుంది. ఆకులు సన్నగా కొసుగా పొడవుగా ఉంటాయి. ఆకులు కాండానికి ఇరువైపుల ఎదురెదురుగా ఉంటాయి. సాధారణంగా మూడు, నాల్గు ఆకులు కలిసి గుత్తులుగా ఉంటాయి. పూవ్వులు తెల్లగా సాధారణంగా కొమ్మల చివర్లో గుత్తులుగా వస్తాయి.

## ఉపయోగాలు
మలబద్ధకమును పోగొట్టే విరేచనకారి, కడుపులో పురుగులను బైటకు కొట్టే లక్షణం కలిగి ఉండే బలవర్థకము. రొమ్ము పడిశమూ, జాండిస్, శరీరమంటలు, ఉబ్బసము, అజీర్ణము అనేక రకాల శరీరపునెప్పులు, పక్షవాతం - రోగాలపై పనిచేస్తుంది. దీనికి ఈ మొక్కను కషాయంగా చేసుకొని తీసుకోవాలి. ఆకుల కషాయం, జ్వరాలకు, తాజా మొక్క రసాన్ని బాహ్యంగా గజ్జి ఉన్న చోట్ల వ్రాస్తే గజ్జి పోతుంది. పూవులను సిరప్ గా చేసి తాగితే జలుబు తగ్గుతుంది.

## మూలాలు
ఆదిమ గిరిజన వైద్యము

## ఇవి కూడా చూడండి

## బయటి లింకులు

వర్గం:లామియేసి
జవగళ్ శ్రీనాథ్

1969 ఆగస్టు 31న కర్ణాటకలోని మైసూరులో జన్మించిన **జవగళ్ శ్రీనాథ్** (Javagal Srinath) (Kannada:ಜಾವಗಲ್‌ ಶ್ರೀನಾಥ್‌) మాజీ భారత క్రికెట్ క్రీడాకారుడు. వేగంగా బంతిని వేయడంలో తన ప్రతిభను నిరూపించి కపిల్ దేవ్ తర్వాత టెస్ట్ క్రికెట్ లో 200 వికెట్లు సాధించిన రెండో పేస్ బౌలర్‌గా స్థానం సంపాదించినాడు. వన్డే క్రికెట్‌లో అనిల్ కుంబ్లే తర్వాత 300 వికెట్లు సాధించిన రెండో భారతీయ బౌలర్ శ్రీనాథ్.

## జీవిత విశేషాలు
శ్రీనాథ్ ఆగస్టు 31, 1969 న కర్ణాటక రాష్ట్రంలోని హసన్ జిల్లాలో జన్మించాడు. బాల్యం నుంచి క్రికెట్ వైపు ఆకర్షితుడయ్యాడు. మైసూరు లోని మారిమల్లప్ప పాఠశాలలో చదివాడు. 1999 లో జ్యోత్స్నతో వివాహం జరిగింది. తర్వాత ఆమె నుంచి విడిపోయాడు. 2008 లో మాధవి పత్రావళితో వివాహం జరిగింది.

## అవార్డులు
* 1996లో శ్రీనాథ్ ప్రతిభను గుర్తించిన భారత ప్రభుతం క్రీడారంగంలోనే అత్యున్నతమైన అర్జున అవార్డుతో సత్కరించింది.

## బయటి లింకులు
* CricInfo Player Profile : Javagal Srinath 

## ఇవి కూడా చూడండి

## మూలాలు


వర్గం:1969 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:కర్ణాటక క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
రవిశాస్త్రి

1962 మే 27న ముంబాయిలో జన్మించిన రవిశంకర్ జయధ్రిత శాస్త్రి (మరాఠీ: रविशंकर जयद्रिथ शास्त्री) భారతదేశానికి చెందిన మాజీ క్రికెట్ ఆటగాడు. 

కుడిచేతితో బ్యాటింగ్, ఎడమచేతితో స్పిన్ బౌలింగ్ చేయగల ఈ ఆల్‌రౌండర్ ఆటగాడు 18 సంవత్సరాల వయస్సులోనే అంతర్జాతీయ క్రికెట్‌లో ప్రవేశించి 12 సంవత్సరాల పాటు దేశానికి ప్రాతినిధ్యం వహించాడు. 

ప్రారంభంలో బౌలర్‌గానే క్రీడా జీవితం ప్రారంభించిననూ తర్వాత బ్యాట్స్‌మెన్‌గా రాణించి బౌలింగ్ కూడా చేయగల ఆటగాడిగా మారినాడు.

1985లో ఆస్ట్రేలియాలో జరిగిన ప్రపంచ చాంపియన్ క్రికెట్లో తన క్రీడా జీవితంలోనే అత్యంత ప్రతిభను కనబర్చి చాంపియన్ ఆఫ్ చాంపియన్స్‌గా ఎన్నికైనాడు.అదే సీజన్‌లో ఒకే ఓవర్లో వరుసగా 6 సిక్సర్లు కొట్టి ఈ ఘనతను సాధించిన తొలి భారతీయుడిగా రికార్డు సృష్టించాడు. ఫస్ట్ క్లాస్ క్రికెట్లో ప్రపంచంలోనే ఈ ఘనతను సాధించిన వారిలో వెస్ట్‌ఇండీస్కు చెందిన గారీ సోబర్స్ తర్వాత ఇతను రెండో వాడు మాత్రమే. టెస్ట్ క్రికెట్లో ఇతను 11 సెంచరీలు సాధించాడు. ఇందులో ఒక డబుల్ సెంచరీ (206 పరుగులు) కూడా ఉంది. టెస్ట్ మ్యాచ్‌లో ఒక్కసారి భారత జట్టుకు నేతృత్వం వహించి ఆ టెస్ట్‌ను గెలిపించాడు. దేశవాళీ క్రికెట్‌లో బొంబాయి (ఇప్పటి ముంబాయి) తరఫున ప్రాతినిధ్యం వహించాడు. గ్లామోర్గన్ తరఫున ఇంగ్లీష్ కౌంటీ క్రికెట్ కూడా ఆడినాడు. 31 ఏళ్ళ వయసులో మోకాలి నొప్పి వల్ల క్రికెట్ నుంచి నిష్క్రమించాడు. ఆ తర్వాత ప్రముఖ టెలివిజన్ వ్యాఖ్యాతగా రాణించాడు. 2007లో బంగ్లాదేశ్ పర్యటించిన భారత జట్టుకు తాత్కాలిక కోచ్‌గా వ్యవహరించాడు.

రవిశాస్త్రి మంగుళూరుకు చెందిన కన్నడ బ్రాహ్మణ కుటుంబంలో ముంబాయిలో జన్మించాడు ఈయన తండ్రి ఎం. జయధ్రిత శాస్త్రి వృత్తిరీత్యా వైద్యుడు, కుటుంబంలో చాలామంది విద్యాధికులు. యుక్తవయసు వచ్చేవరకు రవిశాస్త్రి క్రికెట్ ఆటను పెద్దగా పట్టించుకోలేదు. కేవలం సరదాగా ఆడేవాడు. 1974లో మాతుంగా డాన్ బాస్కో పాఠశాల తరఫున అంతర్ పాఠశాల గిల్లెస్ షీల్డ్ పోటీల్లో ఫైనల్ కు చేరుకున్నాడు. అయితే ఫైనల్లో సెయింట్ మేరీస్ పాఠశాల జట్టుతో ఓడిపోయాడు. సెయింట్ మేరీస్ జట్టులో ఆ తరువాత రంజీ క్రీడల్లో ఆడిన శిశిర్ హట్టాంగడి, జిగ్నేష్ సంఘానీ కూడా ఉన్నారు. ఆ మరుసటి సంవత్సరం రవిశాస్త్రి ఆధ్వర్యంలో డాన్ బాస్కో గిల్లెస్ షీల్డును గెలుచుకున్నది. ఫైనల్ ఆటలో రవిశాస్త్రి సాధించిన అత్యధిక స్కోరు రికార్డు ఆ తర్వాత 27 సంవత్సరాల వరకు అవిచ్ఛిన్నంగా నిలిచింది.

## ఇవి కూడా చూడండి

## మూలాలు

వర్గం:1962 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ టెస్ట్ కెప్టెన్లు
వర్గం:ముంబాయి క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:జీవిస్తున్న ప్రజలు
వర్గం:క్రికెట్ వ్యాఖ్యాతలు
దిలీప్ వెంగ్‌సర్కార్

1956 ఏప్రిల్ 6 న మహారాష్ట్ర లోని రాజాపూర్ లో జన్మించిన **దిలీప్ బల్వంత్ వెంగ్‌సర్కార్** (Dilip Balwant Vengsarkar) భారత మాజీ క్రికెట్ క్రీడాకారుడు, ప్రస్తుత భారత జట్టు సెలెక్షన్ కమిటి చైర్మెన్. కొలోనెల్ అనే ముద్దుపేరు కల ఈ బ్యాట్స్‌మెన్ డ్రవ్‌లు కొట్టడంలో నేర్పరి. 1975-76 లో న్యూజీలాండ్తో జరిగిన ఆక్లాండ్ టెస్ట్ ద్వారా ఓపెనర్ గా  అంతర్జాతీయ క్రికెట్ ఆరంగేట్రం చేసాడు. అతను అంతగా సఫలం కాకున్ననూ భారత్ ఈ మ్యాచ్ గెల్చింది. 1983లో ప్రపంచ కప్ గెల్చిన భారత జట్టులో ఇతను ప్రాతినిధ్యం వహించాడు. 1985 నుంచి 1987 వరకు చక్కగా రాణించి పాకిస్తాన్, ఆస్ట్రేలియా, ఇంగ్లాండు, వెస్ట్‌ఇండీస్, శ్రీలంక లపై సెంచరీలు సాధించి ఆ సమయంలో అత్యుత్తమ బ్యాట్స్‌మెన్ గావతరించాడు. వెస్ట్‌ఇండీస్ క్రికెట్ ప్రపంచాన్ని శాసించే సమయంలో మార్షల్, హోల్డింగ్, రోబెర్ట్స్ ల బౌలింగ్ ను సమర్థంగా ఎదుర్కొని ఆ జట్టుపై 6 సెంచరీలు సాధించాడు. టెస్ట్ క్రికెట్ అత్యుత్తమ వేదికలలో ఒకటైన లార్డ్స్ మైదానంలో వరుసగా 3 సెంచరీలు సాధించి ఈ ఘనతను సాధించిన తొలి భారతీయుడిగా నిల్చాడు. 1987 ప్రపమ్చ కప్ తర్వాత కపిల్ దేవ్ నుంచి నాయకత్వ బాధ్యతలు స్వీకరించాడు. టెస్ట్ క్రికెట్ లో అతను 116 టెస్టులు ఆడి 6868 పరుగులు సాధించాడు. ఇందులో 17 సెంచరీలు, 35 అర్థ సెంచరీలు ఉన్నాయి. వన్డే క్రికెట్ లో 129 మ్యాచ్‌లు ఆడి ఒక సెంచరీతో సహా మొత్తం 3508 పరుగులు చేసాడు. క్రికెట్ నుంచి రిటైర్‌మెంట్ తర్వాత Elf-Vengsarkar Academyని స్థాపించాడు.2003లో వెంగ్‌సర్కార్ ముంబాయి క్రికెట్ అసోసియేషన్ కు ఉపాద్యక్షుడిగా ఎన్నికైనాడు.  ఆ తర్వాత బి.సి.సి.ఐ సెల్క్షన్ కమీటీ చైర్మెన్ గా నియమించబడ్డాడు. 2006 మార్చిలో మ్యాచ్ రెఫరీ చేయుటకు అతని పేరు ప్రతిపాదించిననూ  సెలక్షన్ కమీటీ అధిపతిగా ఉండుటకు మాత్రమే అతను మొగ్గుచూపుటంతో అది ముందడుగు పడలేదు.  తాజాగా దినపత్రికలో కాలమ్స్ వ్రాయుటకు నిషేధం విధించడంతో అతను బోర్డు నిర్ణయానికి ఒప్పుకోవాల్సి వచ్చింది.
 
## గుర్తింపులు, బిరుదులు

* 1981లో క్రీడారంగంలో దేశంలోనే అత్యున్నతమైన అర్జున అవార్డు పొందినాడు.
* 1987లో భారత ప్రభుతం తన విశేష సేవలను గుర్తించి పద్మశ్రీతో సత్కరించింది. 
* 1987లో విజ్డెన్ క్రికెటర్గా ఎంపికైనాడు..

## మూలాలు

## ఇవి కూడా చూడండి

వర్గం:1956 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ కెప్టెన్లు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ముంబాయి క్రికెట్ క్రీడాకారులు
వర్గం:పద్మశ్రీ పురస్కార గ్రహీతలు
వర్గం:అర్జున అవార్డు గ్రహీతలు
వర్గం:మహారాష్ట్ర క్రీడాకారులు
వర్గం:జీవిస్తున్న ప్రజలు
కృష్ణమాచారి శ్రీకాంత్

1959 డిసెంబర్ 21 న చెన్నైలో జన్మించిన **కృష్ణమాచారి శ్రీకాంత్** (Krishnamachari Srikkanth) భారత మాజీ క్రికెట్ క్రీడాకారుడు. 1981లో ఇంగ్లాండు పై అహ్మదాబాదులో తొలి వన్డే, ముంబాయిలో తొలి టెస్ట్ ఆడి అంతర్జాతీయ క్రికెట్ లో ప్రవేశించాడు. 21 ఏళ్ళ వయసులోనే సునీల్ గవాస్కర్కు జతగా ఓపెనర్ గా భారత జట్టు తరఫున ఆడినాడు. అయితే ఇద్దరికీ ఆట విధానమ్లో చాలా తేడా ఉంది. గవాస్కర్ నైపుణ్యం కల బ్యాట్స్‌మెన్ కాగా శ్రీకాంత్ బ్యాటింగ్ హిట్టర్. తన హిట్టింగ్ ద్వారా ముఖ్యంగా వన్డేలలో భారత జట్టుకు మంచి శూభారంభం చేసేవాడు. గవాస్కర్, రవిశాస్త్రి, దిలీప్ వెంగ్‌సర్కార్, మోహిందర్ అమర్‌నాథ్ లాంటి నైపుణ్యం కల బ్యాట్స్‌మెన్ ల కాలంలోనూ జట్టులో హిట్టర్ గా నిలదొక్కున్నాడంటే అతని ప్రతిభను ప్రశంసించాల్సందే. అతని 43 టెస్టులకు ప్రాతినిధ్యం వహించి 2062 పరుగులు చేసాడు. ఇందులో 2 సెంచరీలు, 12 అర్థ సెంచరీలు ఉన్నాయి. వన్డేలలో భారత జట్టుకు 146 మ్యాచ్‌లలో ప్రాతినిధ్యం వహించి 4091 పరుగులు సాధించాడు. ఇందులో 4 సెంచరీలు, 27 అర్థ సెంచరీలు ఉన్నాయి. 1983లో ప్రపంచ కప్ సాధించిన భారత జట్టులో కూడా ఇతను ప్రాతినిధ్యం వహించాడు. 1989లో శ్రీకాంత్ భారత జట్టు కెప్టెన్ గా నియమించబడ్డాడు. ఒకే వన్డేలో 5 వికెట్లు, అర్థ సెంచరీ సాధించిన మొట్టమొదటి భారతీయుడితను. 1988లో న్యూజీలాండ్ పై విశాఖపట్నం వన్డేలో ఈ ఘనత సాధించాడు. క్రికెట్ నుంచి రిటైర్‌మెంట్ తర్వాత ఇండియా-ఏ జట్టుకు కోచింగ్ ఇచ్చి మంచి ఫలితాలను సాధించాడు. ప్రస్తుతం ఇతను టెలివిజన్ వ్యాఖ్యాతగా రాణిస్తున్నాడు. 
## బయటి లింకులు
*Cricinfo Player Profile : Krishnamachari Srikkanth
## ఇవి కూడా చూడండి

వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ కెప్టెన్లు
వర్గం:తమిళనాడు క్రీడాకారులు
వర్గం:1959 జననాలు
వర్గం:జీవిస్తున్న ప్రజలు
మెట్ట తామర

**మెట్ట తామర** ఒక అందమైన పువ్వుల మొక్క.

## లక్షణాలు
* నిటారుగా పెరిగే బహువార్షిక గుల్మము.
* తీవ్రాగ్రంతో దీర్ఘచతురస్రాకారంగా ఉన్న పెద్ద సరళ పత్రాలు.
* అగ్రస్థ కంకి విన్యాసంలో అమరి ఉన్న ఎరుపు రంగుతో కూడిన పసుపు పచ్చని పుష్పాలు.
* గుండ్రంగా లేదా దీర్ఘవృత్తాకారంగా ఉండే విదారక ఫలాలు.

## మెట్ట తామర జాతులు

వర్గం:వృక్ష శాస్త్రము
వర్గం:పుష్పాలు
భారతీయ సాంప్రదాయ సంగీతము

ప్రపంచ సంగీతంలో భారతీయ సంగీతానికి ఒక ప్రత్యేకత ఉంది. భారతీయ సంగీతం దేవతలచే సృష్టించబడినదిగా నమ్ముతారు. భారతీయ సంగీతం **స.రి.గ.మ.ప.ద.ని.** అనే సప్తస్వరాల కలయిక. 
* స - సడ్జమం
* రి - రిషభం
*గా - గాంధారం
* మ - మధ్యమం
* ప - పంచమం
* ద - దైతం
*ని - నిషాదం
## రాగం,తాళం
భారతీయ సంగీతానికి మూలాధారాలు 'రాగం', 'తాళం'.
* **[[తాళం]]**: తాళం అనగా సంగీత లయను చూచించే కాలమానం. భారతీయ సంగీతంలో ముప్పై రెండు రకాల తాళాలు, నూట ఇరవై రకాల తాళ సమ్మేళనాలు ఉన్నాయి. 
* **[[రాగం]]** :మానసిక స్థితి, భావనలను రంజింపజేయునది రాగం. భారతీయ సంగీతంలో ఇరవై రెండు రకాల రాగాలు, వాటి ఉపరాగాలు ఉన్నాయి.

భారతీయ సంగీతంలో రెండూ రకాలు ఉన్నాయి.
;శాస్త్రీయ సంగీతం 
శాస్త్రీయ సంగీత విభాగంలో హిందుస్థానీ సంగీతం, కర్ణాటక సంగీతం అనే రెండు సంగీతాలు ఉన్నాయి.
;జానపద సంగీతం

వర్గం:భారతీయ సంగీతం
నూరు వరహాలు

**నూరు వరహాలు** చెట్టుకు పూసిన పువ్వులు చిన్న పూత కొమ్మకు నూరు కంటే తక్కువగానూ, పెద్ద పూత కొమ్మకు నూరు కంటే ఎక్కువగానూ ఉంటాయి. అందువలన ఈ చెట్టును నూరు వరహాల చెట్టు అంటారు. ఈ చెట్లు పూలు పూచినపుడు అందంగా ఉంటాయి. ఈ చెట్టును ఇళ్లలోను, ఉద్యానవనాలలోను పెంచుతారు. ఈ నూరు వరహాల చెట్లు అనేక రకాలు ఉన్నాయి. వాటిలో ముఖ్యంగా ఎరుపు నూరువరహాల చెట్లను, తెలుపు నూరు వరహాల చెట్లను ఇళ్లలో పెంచుకుంటారు, దేవుని పూజించడానికి ఈ చెట్ల పూలను ఉపయోగిస్తారు. ఇవి సుమారు 10 అడుగుల ఎత్తు పెరుగుతాయి. అనేక చిన్న చిన్న కొమ్మలతో గుబురుగా ఉంటుంది.

[thumb|190px|''[Ixora pavetta* in [[Hyderabad, India]]. ]]
[[దస్త్రం:Ixora brachiata W IMG 5978.jpg|thumb|190px|*Ixora brachiata'' in Kinnerasani Wildlife Sanctuary, Andhra Pradesh, భారత దేశము.]]

## ఇవి కూడా చూడండి

## బయటి లింకులు

వర్గం:నూరు వరహాలు
వర్గం:రూబియేసి
హర్భజన్ సింగ్

1980 జూలై 3 న పంజాబ్ లోని జలంధర్లో జన్మించిన **హర్భజన్ సింగ్** (Harbhajan Singh) (Punjabi: ਹਰਭਜਨ ਸਿੰਘ) భారతదేశానికి చెందిన క్రికెట్ క్రీడాకారుడు.1998లో టెస్ట్, వన్డే క్రికెట్ లో భారత జట్టులో స్థానం సంపాదించాడు. ప్రారంభంలో బౌలింగ్ చట్టబద్దత, క్రమశిక్షణ చర్యలను ఎదుర్కొన్న హర్భజన్ సింగ్ 2001లో ప్రముఖ లెగ్ స్పిన్నర్ అనిల్ కుంబ్లే గాయపడటంతో జట్టులోకి వచ్చాడు. ఆ తర్వాత సౌరవ్ గంగూలీ నాయకత్వంలో భారత్ ఆడిన గవాస్కర్-బోర్డర్ ట్రోఫి జట్టులో పిల్ల్వబడ్డాడు. ఆ సీరీస్ లో భారత జట్టు తరఫున ప్రముఖ బౌలర్ గా అవతరించి 32 వికెట్లు పడగొట్టాడు. అంతేకాదు టెస్ట్ క్రికెట్ లో హాట్రిక్ సాధించిన మొట్టమొదటి భారతీయ బౌలర్ గాను తన స్థానాన్ని సుస్థిరం చేసుకున్నాడు. ఆయనను 2022 మార్చి 21న ఆమ్ ఆద్మీ పార్టీ రాజ్యసభకు నామినేట్ చేసింది.

## అవార్డులు
### టెస్ట్ క్రికెట్ అవార్డులు
**మ్యాన్ ఆఫ్ ది సీరీస్ అవార్డులు** : 
:
**మ్యాన్ ఆఫ్ ది మ్యాచ్ అవార్డులు** : 
:
### వన్డే క్రికెట్
**మ్యాన్ ఆఫ్ ది మ్యాచ్ అవార్డులు** :

:

## మూలాలు


వర్గం:1980 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:పంజాబ్ క్రీడాకారులు
వర్గం:టెస్ట్ క్రికెట్ లో హాట్రిక్ సాధించిన బౌలర్లు
వర్గం:జీవిస్తున్న ప్రజలు
నీటి మొక్కలు

[thumb|250px|''Nymphaea alba'', a species of [water lily.]]
**నీటి మొక్కలు** (Hydrophytes) పూర్తిగా నీటిలోగాని, తడినేలలోగాని పెరిగే మొక్కలు. 

## నీటి మొక్కల రకాలు

* **నీటిపై స్వేచ్ఛగా తేలే మొక్కలు** : ఈ మొక్కలు మృత్తికతో సంబంధం లేకుండా, నీటి ఉపరితలంపై స్వేచ్ఛగా తేలుతూ ఉంటాయి. ఉదా: పిస్టియా, ఐకార్నియా, ఉల్ఫియా, సాల్వీనియా, లెమ్నా,అంతర తామర.
* **లగ్నీకరణ చెంది, నీటిపై తేలే పత్రాలు గల మొక్కలు** : ఈ రకం మొక్కలు వేరువ్యవస్థ సహాయంతో మృత్తికలో స్థాపితమై, పొడవైన పత్రవృంతాలు ఉండటం వల్ల పత్రదళాలు నీటి ఉపరితలంపై తేలుతూ ఉంటాయి. ఉదా: నిలంబో, నింఫియా, విక్టోరియా రీజియా.
* **పూర్తిగా నీటిలో మునిగి, అవలంబితంగా ఉండే మొక్కలు** : ఈ మొక్కలు నీటితో మాత్రమే సంబంధం కలిగి, పూర్తిగా నీటిలో మునిగి, మృత్తికలో నాటుకొని ఉండకుండా, అవలంబితంగా ఉంటాయి. ఉదా: సెరటోఫిల్లమ్, యుట్రిక్యులేరియా, హైడ్రిల్లా.
* **పూర్తిగా నీటిలో మునిగి, లగ్నీకరణ చెందిన మొక్కలు** : ఈ మొక్కలు పూర్తిగా నీటిలో మునిగి ఉండి, వేరు వ్యవస్థ సహాయంతో నీటి అడుగున మృత్తికలో నాటుకొని ఉంటాయి. ఉదా: పొటమోజిటాన్, వాలిస్ నేరియా
* **[[ఉభయచర మొక్కలు]]** : ఈ రకం మొక్కలు పాక్షికంగా నీటిలోను, పాక్షికంగా వాయుగతంగాను పెరుగుతాయి. ఉదా: రాన్ కులస్, సాజిట్టేరియా, లిమ్నోఫిలా.
## చిత్రమాలిక

దస్త్రం:Budaga daamara 2.JPG|బుడగ తామర

## బయటి లింకులు

* నీటి మొక్కలు పెంచేవారికి సలహాలు.

వర్గం:నీటి మొక్కలు
విజయ్ హజారే

thumb
1915లో మహారాష్ట్ర లోని సాంగ్లీలో జన్మించిన **విజయ్ హజారే** భారత మాజీ క్రికెట్ కెప్టెన్. ఇతను 30 టెస్టులలో భారత జట్టుకు ప్రాతినిధ్యం వహించి, 47.65 సగటుతో 2192 పరుగులు చేసాడు. ఇందులో 7 సెంచరీలు, 9 అర్థ సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 164*. బౌలింగ్ లో 20 వెకెట్లు కూడా తీసుకున్నాడు. 1951 నుంచి 1953 మధ్య కాలంలో 14 టెస్టులకు నాయకత్వం వహించాడు. 1951-52 లో ఇంగ్లాండుతో జరిగిన భారత్ యొక 25 వ టెస్టులో అతని నాయకత్వంలోనే భారత్ తొలి టెస్ట్ విజయాన్ని నమోదుచేసింది. ఈ టెస్టులో భారత్ ఇంగ్లాండును ఇన్నింగ్స్ 8 పరుగుల తేడాతో ఓడించింది. 1947-48 లో ఆస్ట్రేలియాతో అడిలైడ్లో జరిగిన టెస్ట్ మ్యాచ్ లో రెండు ఇన్నింగ్సులలోనూ సెంచరీలు సాధించి ఈ ఘనత సాధించిన తొలి భారతీయుడిగా నిల్చాడు. రెండు ఇన్నింగ్సులలోనూ సున్నాకే అవుటైన తొలి భారతీయుడు కూడా ఇతనే. వరుసగా 3టెస్ట్ లలో సెంచరీలు సాధంచిన తొలి భారతీయుడిగా కూడా రికార్డు సృష్టించాడు. రిటైర్మెంట్ తర్వాత కొద్ది కాలం టెస్ట్ క్రికెట్ సెలెక్టర్ గా పనిచేసాడు.

## ఫస్ట్ క్లాస్ క్రికెట్
ఫస్ట్ క్లాస్ క్రికెట్ లో 238 మ్యాచ్‌లు ఆడి 60 సెంచరీలతో 18740 పరుగులు సాధించాడు. ఈ విషయంలో సునీల్ గవాస్కర్, సచిన్ టెండూల్కర్ ల తర్వాత ఇతనిది మూడవ స్థానం. ఫస్ట్ క్లాస్ క్రికెట్ లో ఇతను 10 డబుల్ సెంచరీలు కూడా చేసాడు. బౌలింగ్ లో 595 వికెట్లు సాధించాడు. ఫస్ట్ క్లాస్ క్రికెట్ ను మహారాష్ట్ర, సెంట్రల్ ఇండియా, బరోడా తరఫున ఆడినాడు. ఫస్ట్ క్లాస్ క్రికెట్ లో ట్రిపుల్ సెంచరీ సాధించిన మొట్టమొదటి బ్యాట్స్‌మెన్ ఇతడే. అంతేకాకుండా ఫస్ట్ క్లాస్ క్రికెట్ లో రెండు ట్రిపుల్ సెంచరీలు సాధించిన భారతీయులలో ఇతనే ప్రప్రథముడు. ఫస్ట్ క్లాస్ క్రికెట్ లో 50 సెంచరీలు సాధించిన తొలి భారతీయుడూ ఇతనే. అంతేకాకుండా 1947లో రంజీ ట్రోఫీ ఫస్ట్ క్లాస్ క్రికెట్ లో బరోడా రతఫున హోల్కర్ పై ఆడుతూ గుల్ మహ్మద్తో కల్సి 557 పరుగుల పాట్నర్‌షిప్ తో ప్రపంచ రికార్డు సృష్టించాడు. 2006లో శ్రీలంకకు చెందిన కుమార సంగక్కర, మహలే జయవర్థనేలు 624 పరుగులు చేసేంతవరకు ఈ రికార్డు అలాగే కొనసాదింది. 
## బిరుదులు, గుర్తింపులు

*భారత ప్రభుత్వం ఇతని సేవలను గుర్తించి పద్మశ్రీ బిరుదుతో సత్కరించింది.
*ఇతని పేరుతో జోనల్ క్రికెట్ టోర్నమెంటులో విజయ్ హజారే ట్రోఫీని ప్రధానం చేస్తున్నారు.

## బయటి లింకులు
*Obituary  (*[[The Hindu]]*, 19 December, 2004)
*Obituary  (*[[The Times]]*, 20 December, 2004)
*Obituary (*[[The Guardian]]*, 20 December, 2004)

వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ క్రికెట్ కెప్టెన్లు
వర్గం:1915 జననాలు
వర్గం:పద్మశ్రీ పురస్కార గ్రహీతలు
వర్గం:2004 మరణాలు
వర్గం:మహారాష్ట్ర క్రీడాకారులు
వర్గం:ముంబాయి క్రికెట్ క్రీడాకారులు
వర్గం:క్రీడారంగంలో పద్మశ్రీ పురస్కార గ్రహీతలు
రమేశ్ కృష్ణన్

thumb|మాజీ టెన్నిస్ క్రీడాకారులు శ్రీ రామనాథన్ కృష్ణన్, శ్రీ రమేష్ కృష్ణన్ 2009 నవంబరు 26న న్యూఢిల్లీలో కేంద్ర యువజన వ్యవహారాలు, క్రీడల మంత్రి డాక్టర్.M ఎస్ గిల్ ను కలిశారు
1961 జూన్ 5 న జన్మించిన **రమేశ్ కృష్ణన్** భారత టెన్నిస్ క్రీడాకారుడు. 1980 దశాబ్దంలో భారత్ తరఫున ఆడి పలు విజయాలు సాధించాడు. అతని తండ్రి రామనాథన్ కృష్ణన్ కూడా టెన్నిస్ ఆటగాడు. 1998లో రమేశ్ కృష్ణన్ కు పద్మశ్రీ అవార్డు లభించింది. 2007 జనవరిలో అతనిని భారత డేవిస్ కప్ టీం కోచ్ గా నియమించారు.
## క్రీడా జీవితంలో ముఖ్య ఘట్టాలు
* 1979 - వింబుల్డన్, ఫ్రెంచ్ ఓపెన్ జూనియర్ చాంపియన్ షిప్ సాధించాడు.
* 1981 - అమెరికన్ ఓపెన్ లో క్వార్టర్ ఫైనల్ వరకు వెళ్ళినాడు.
* 1985 - సింగిల్స్ ర్యాంకింగ్ లో అతని జీవితంలోనే అత్యుత్తమమైన 23 వ ర్యాంకును పొందినాడు. 
* 1986 - వింబుల్డన్ లో క్వార్టర్ ఫైనల్ వరకు వెళ్ళినాడు.
* 1987 - అమెరికన్ ఓపెన్ లో క్వార్టర్ ఫైనల్ వరకు వెళ్ళినాడు.
* 1987 - డేవిస్ కప్ భారత టీంలో సభ్యుడిగా ఉండి ఫైనల్ వరకు తీసుకువచ్చాడు. 
* 1989 - అప్పటి ప్రపంచ నెంబర్ 1 మాట్స్ విలాండర్ను ఆస్ట్రేలియన్ ఓపెన్ రెండో రౌండ్ లో ఓడించాడు. 
* 1992 - బార్సిలోనా ఒలింపిక్ క్రీడలలో డబుల్స్ లో క్వార్టర్ ఫైన వరకు వచ్చాడు.

## బయటి లింకులు
*Official ATP Profile
*Davis Cup Record 

వర్గం:1961 జననాలు
వర్గం:భారతీయ క్రీడాకారులు
వర్గం:భారతీయ టెన్నిస్ క్రీడాకారులు
వర్గం:పద్మశ్రీ పురస్కార గ్రహీతలు
వర్గం:జీవిస్తున్న ప్రజలు
వర్గం:వింబుల్డన్ క్రీడాకారులు
మహేష్ భూపతి

thumb|right|150px|మహేష్ భూపతి
జూన్ 7, 1974 న చెన్నైలో జనించిన మహేష్ భూపతి భారత దేశానికి చెందిన టెన్నిస్ క్రీడాకారుడు. టెన్నిస్ క్రీడలో భారతదేశానికి పేరు తెచ్చిన ఆటగాడు మహేష్ భూపతి. భారతదేశానికి ఒక గ్రాండ్ స్లాం టైటిల్ తెచ్చిపెట్టిన మొట్టమొదటి టెన్నిస్ క్రీడాకారుడు కూడా అతనే. 1997లో ఫ్రెంచ్ ఓపెన్ టెన్నిస్లో జపాన్ కు చెందిన రికా హిరాకీతో కలిసి ఆడి మిక్స్‌డ్ డబుల్స్ లో విజయం సాధించాడు. 2001లో ఫ్రెంచ్ ఓపెన్ డబుల్స్ లోనూ . 1999 వింబుల్డన్ డబుల్స్ లోనూ లియాండర్ పేస్ తో కలిసి ఆడి గెల్చాడు. గ్రాండ్‌స్లాంకు చెందిన నాల్గు టోర్నమెంట్లలోనూ ఫైనల్స్ చేరిన ఏకైక జంట వీరిది. 2002లో బుసాన్లో జరిగిన 14 వ ఆసియా క్రీడలలో లియాండర్ పేస్ మనదేశానికి బంగారు పతకం సాధించిపెట్టినాడు. 2006లో మహేష్ భూపతి మార్టినా హింగిస్తో కల్సి మిక్స్‌డ్ డబుల్స్ ఆడి గెల్చాడు. 2007లో చెక్ కు చెందిన ఆటగ్డితో కలిసి ఆస్ట్రేలియన్ ఓపెన్ ఆడి అందులో క్వార్టర్ ఫైనల్ వరకు చేరినాడు. ఫ్రెంచ్ ఓపెన్ లో ఇతనితోనే ఆడి సెమీ ఫైనల్స్ వరకు చేరుకున్నాడు.

## కుటుంబం
మహేష్ భూపతికి గతంలో ప్రముఖ మోడల్ శ్వేత జైశంకర్ తో వివాహమైంది. వీరిద్దరి మధ్య మనస్పర్ధలు తలెత్తడంతో వీరి ఆరేళ్ళ వివాహ జీవితం 2010 జూలై నెలలో ముగిసింది. తర్వాత మహేష్ భూపతికి, బాలీవుడ్ నటి, మాజీ ప్రపంచ సుందరి లారాదత్తాలకు నిశ్చితార్థం న్యూయార్క్‌లో జరిగింది.

## Grand Slam titles

### Doubles
;Wins (4)

;Runner-ups (6)

### Mixed doubles: 12 (8–4)

By winning the 2006 Australian Open title, Bhupathi completed the mixed doubles Career Grand Slam. He became the eighth male player in history to achieve this.

### Summer Olympics

#### Doubles: 0 (0–1)

## మూలాలు


వర్గం:భారతీయ క్రీడాకారులు
వర్గం:1974 జననాలు
వర్గం:భారతీయ టెన్నిస్ క్రీడాకారులు
వర్గం:పద్మశ్రీ పురస్కార గ్రహీతలు
వర్గం:తమిళనాడు క్రీడాకారులు
వర్గం:భారతీయ ఒలింపిక్ క్రీడాకారులు
వర్గం:తమిళనాడు టెన్నిస్ క్రీడాకారులు
వర్గం:జీవిస్తున్న ప్రజలు
వర్గం:వింబుల్డన్ క్రీడాకారులు
కసవనూరు

**కసవనూరు**, చిత్తూరు జిల్లా, వెదురుకుప్పం మండలానికి చెందిన రెవెన్యూయేతర గ్రామం.. 

## ప్రధాన పంటలు
వరి, వేరుశనగ, చెరకు, మామిడి, కూరగాయలు మొదలగునవి ప్రధాన పంటలు.
## మూలాలు
అలవాటు

**అలవాటు** (habit) అనగా ఏదైనా ఒక పనిని మళ్ళీ, మళ్ళీ అదే తడవుగా చేస్తూ ఉండే అదుపు తప్పిన ప్రవర్తన. వ్యక్తి ప్రమేయము ఉండకపోవచ్చు. అలవాటు అనగానే మంచి, చెడు రెండూ ఉంటాయి. మంచి అలవాట్లు పరవాలేదు గాని, చెడు అలవాట్లే ఆలోచించదగ్గవి. కొన్ని చెడు అలవాటులు తన చుట్టూ ఉన్నవారికి ఏ హాని చేయవు, కొన్ని అలవాట్లు వ్యక్తికి, ఇతరులకు చెడు చేస్తాయి. కొన్ని ఇతరులకు మాత్రమే కీడు చేస్తాయి. అలవాటనేది పూర్తిగా మానసికమైనదే. పరిసర వాతావరణము, వ్యక్తులు, జంతువులు, తను చేస్తున్న పని, కుటుంబ ఆర్థిక - సామాజిక స్థితిగతులు, సహవాసాలు అలవాట్లను ఎంతగానో ప్రభావితము చేస్తాయి. చెడు అలవాట్లకు లోనైన వ్యక్తుల కుటుంబాలు చిన్నా భిన్నమైన ఉదాహరణములెన్నోకలవు. సమాజములో ఆ వ్యక్తికి సరియైన గౌరవముండదు.

అలవాట్లలో చిన్నస్థాయి, మధ్యస్థ, పెద్దస్థాయి అనే రకాలుంటాయి. ఈ క్రిందన అవి, ఇవి, అన్నీ కొన్ని ఉదాహరణములుగా చదవండి..

## చెడ్డ అలవాట్లు
thumb|పైపు ద్వారా పొగ త్రాగడానికి అలవాటు పడ్డ వృద్ధుడు

### బియ్యము తినడము
బియ్యం తినడం చెడ్డదేమి కాకపోయినా తినేవారిలో మానసిక అలజడి, అశాంతి ఉన్నాయని సూచిస్తుంది. ఎంత ప్రయత్నించినా దీనిలోనుంచి బయటకు రాలేకపోతుంటే ఏదైనా మానసిక సమస్యతో కలత చెందుచున్నారేమో ఆలోచించాలి. వాటిని పరిస్కరించే ప్రయత్నము చేయాలి. ఈ అల్వాటు ఆడువారిలో ఎక్కువగా ఉంటుంది. అప్పుడప్పుడు చిన్నపిల్లలలో ఉండవచ్చు. పెద్దవారైన మగవారిలో చాలాతక్కువ. కడగని బియ్యం పైన దుమ్ము, బాక్టీరియా ఉంటాయి, వాటివలన ఆరోగ్యానికి హాని కలుగుతుంది. దీనివలన ఆకలి తగ్గడం, సమయానికి ఆహారము తీసుకోకపోవడం, సరియైన ఆహారము తినకపోవడం వలన రక్తహీనత, నీరసము రావటం, మొదలైన సమస్యలు తలెత్తుతాయి.

ఈ అలవాటున్నవారు తమకు అందుబాటులో బియ్యం డబ్బా లేకుండా చూసువాలి. బియ్యము తినాలనిపించేటపుడు ఏవైనా పండ్లు, సోపు, బబుల్ గమ్ము, వంటివి నములుతూ ఈ అలవాటును మానే ప్రయత్నము చేయాలి.

### పొగ త్రాగడం
*సిగరెట్లు, చుట్టలు, బీడీలు తాగడం ఒక చెడ్డ అలవాటు. వీనిలోని పొగాకు నుంచి 'నికోటిన్' అనే విషపదార్ధం ఊపితితిత్తుల ద్వారా మన శారీరంలోనికి ప్రవేశించి వివిధ రకాల వ్యాధులు కలగజేస్తుంది.
### మద్యపానం

మద్యపానం ఏ విధంగానైనా ఒక దురలవాటు.

## మంచి అలవాట్లు
### క్రమశిక్షణ
క్రమమైన పద్ధతిని అనుసరించడం క్రమశిక్షణ. ఇది ప్రతివ్యక్తిలోను అంతర్గతంగా ఉన్నప్పుడు తనకు, సంఘానికి, దేశానికి చాలా మంచిది.

### పెద్దలను గౌరవించడం
అన్ని మతాలలో, సంఘాలలో పెద్దలను, తల్లిదండ్రులను గౌరవించడం చాలా మంచి అలవాటు.

### గాలిపటాలు ఎగురవేయడం
గాలిపటాలు ఎగురవేయడం వలన ఉత్సాహం కలుగుతుంది. శారీరక శ్రమనుండి విముక్తి లభిస్తుంది.

వర్గం:మానవ ప్రవర్తన
వర్గం:ప్రవర్తన
వివృతబీజాలు

ఆచ్ఛాదనలేని, ఫలరహిత నగ్న విత్తనాలు ప్రత్యేక లక్షణంగా ఉన్న వర్గాన్ని **వివృతబీజాలు** లేదా **నగ్నబీజాలు** (Gymnosperms) అంటారు. వీటిలో నాలుగు విభాగాలు ఉన్నాయి. అవి సైకడోఫైటా, పైనోఫైటా, నీటోఫైటా, జింకోఫైటా.

## ప్రధాన లక్షణాలు
*ఇవి ఎక్కువగా బహువార్షిక, సతతహరిత, దారుయుత ఎడారి మొక్కలు.
*ఈ మొక్క సిద్ధబీజదం, తల్లి వేరువ్యవస్థని, దారుయుత కాండాన్ని, స్థూల పత్రాలను కలిగి ఉంటుంది.
*ఈ మొక్కల్లో నాళికా కణజాలాలు ఉంటాయి. దారునాళాలు ఉండవు. పోషకకణజాలంలో సహకణాలు ఉండవు.
*వీటిలో భిన్నసిద్ధబీజత ఉంటుంది. సిద్ధబీజాశయ పత్రాలు సాధారణంగా శంకులుగా సంకలితం చెందుతాయి.
*సూక్ష్మసిద్ధబీజాశయం సూక్ష్మసిద్ధబీజాలను ఉత్పత్తిచేస్తుంది. గాలి వల్ల పరాగసంపర్కం.
*అండాలు స్థూలసిద్ధబీజసయ పత్రాలపై బహిర్గతంగా ఉంటాయి. ఏకస్థితిక స్థూలసిద్ధబీజం నుంచి ఏర్పడిన స్త్రీ సంయోగబీజదాన్ని అంకురచ్ఛదం అంటారు. ఈ అంకురచ్ఛదం స్త్రీ సంయోగబీజాశయాలను ఉత్పత్తి చేస్తుంది. అంతేకాకుండా పిండానికి శోషణను ఇస్తుంది. 
*లైంగిక ప్రత్యుత్పత్తి సైఫనోగమీ రకానికి చెందిన అండసంయోగం వల్ల జరుగుతుంది. పురుష సంయోగబీజాలను పరాగనాళం స్త్రీసంయోగ బీజాశయాల వద్దకు చేరవేస్తుంది. కాని సైకస్ లో జాయిడోగమీ, సైఫనోగమీ రెండూ ఉంటాయి.
*ద్వయస్థితిక సంయుక్తబీజం అండంలో ఉన్నప్పుడే పిండంగా అభివృద్ధి చెందుతుంది.

## బయటి లింకులు

*జిమ్నోస్పెర్మ్ డాటాబేస్

వర్గం:వృక్ష శాస్త్రము
సైకస్

**సైకస్** (ఆంగ్లం *Cycas*) ఒక రకమైన వివృతబీజాలు. సైకస్ ప్రజాతిలో ఇంచుమించు 95 జాతుల్ని గుర్తించారు. సైకస్ పేరు కైకస్ గ్రీకు లో 'పామ్ చెట్టు' అని అర్ధం. ఇవి పామే కుటుంబానికి చెందినవి కావు.

## విస్తరణ
సైసక్ ప్రజాతి మొక్కలు ప్రపంచంలో ఉష్ణ మండల ప్రాంతాల్లో వన్యంగా కనిపిస్తుంది. ఇవి జలాభావ, ఎడారి పరిస్థితుల్లో పెరుగుతాయి. భారతదేశంలో నాలుగు సైకస్ జాతులు పెరుగుతున్నాయి. అవి దక్షిణ భారతదేశంలో సైకస్ సిర్సినాలిస్ (క్రోజియర్ సైకస్), తూర్పు కనుమల్లో సైకస్ బెడ్డోమి (మద్రాస్ సైకస్), తూర్పు భారతదేశంలో సైకస్ పెక్టినేటా (నేపాల్ సైకస్), అండమాన్, నికోబార్ దీవుల్లో సైకస్ రంఫై (రంఫియస్ సైకస్). జపాన్ సైకస్ జాతి అయిన సైకస్ రెవల్యూటా (సాగో సైకస్)ను అందంకోసం పెంచుతున్నారు.

## ముఖ్య లక్షణాలు
* సైకస్ మొక్కలు ఎక్కువకాలం జీవించే, సతతహరిత బహువార్షికాలు. ఇవి సుమారు 2-5 మీటర్లు ఎత్తు పెరుగుతాయి. ఇవి చూడడానికి పామ్ మొక్కల్లాగా ఉంటాయి.
* వీనిలో శాఖారహిత, స్తంభాకార కాండం. చెక్క వంటి కవచంలా ఏర్పడ్డ దీర్ఘకాలిక పత్రపీఠాలు కాండాన్ని కప్పి ఉంచుతాయి.
* వేళ్ళు ద్విరూపకాలు, సాధారణ వేరు, ప్రవాశాభ వేరు అను రెండు రకాలుగా ఉంటాయి.
* కాండం కొనభాగంలో ఒక కిరీటంలాగా ఏర్పడిన పక్షవత్ (arborescent) సంయుక్త పత్రాలు. ఇవి 1-3 మీటర్ల పొడవుతో ఉంటాయి. ఇవి సాధారణంగా సమపిచ్ఛకాలు. అడ్డంగా విస్తరించిన రాంబాయిడ్ ఆకారంలో నున్న పత్రపీఠం వల్ల ఇవి కాండానికి అతుక్కొని ఉంటాయి. ఒక పొడవైన లావుపాటి రాకిస్ మీద సుమారు 50-100 పత్రకాలు రెండు వరుసలలో ఉంటాయి. ఈ పత్రకాలు వృంతరహితంగా, చర్మిలంగా, బిరుసుగా బల్లెం ఆకారంలో ఉండి, ఒక ప్రస్ఫుటమైన మధ్య ఈనె ఉంటుంది. కొన్ని కింది పత్రకాలు కంటకాలుగా రూపొందవచ్చును.

## ప్రత్యుత్పత్తి
సైకస్ సిద్ధబీజదం అబ్బురపు మొగ్గలు లేదా లఘులశునాల వల్ల శాకీయోత్పత్తిని జరుపుతుంది. లఘులశునాలు కాండం పీఠభాగాల్లో అభివృద్ధి చెందుతాయి. వీటిలో దుంపవంటి కాండం, కొన్ని పత్రాలు ఉంటాయి. లఘులశునం నేలపై పడితే అబ్బురపు వేళ్ళను ఏర్పరచుకొని స్వతంత్రమైన మొక్కగా పెరుగుతుంది. సిద్ధబీజదం సుమారు పది సంవత్సరాలపాటు శాకీయ పెరుగుదల తరువాత విత్తనాలవల్ల ప్రత్యుత్పత్తిని జరుపుకుంటుంది.
సైకస్ మొక్కలు భిన్న సిద్ధబీజత ఉన్న ఏకలింగాశయులు. ఇవి అలైంగిక ప్రత్యుత్పత్తిని జరుపుకొని సూక్ష్మసిద్ధబీజాలు, స్థూలసిద్ధబీజాలు అనే రెండురకాల సిద్ధబీజాలను వేరువేరు మొక్కలపై ఉత్పత్తి చేస్తాయి.
thumb|600px|center|<center>ప్రపంచంలో సైకస్ విస్తరణ.</center>

## మూలాలు

## ఇవి కూడా చూడండి
* పామే
* ఎడారి మొక్కలు

వర్గం:వృక్ష శాస్త్రము
విత్తనం

240px|thumb|పప్పుధాన్యాలు విత్తనాలు.
విత్తనము మొక్కలు తయారుచేసినవి.

దీనినే బీజము అని కూడా అంటారు. మొక్కగా మారుటకు ఉపయోగపడే చెట్టు యొక్క భాగాన్నే విత్తనం అని అంటారు.

## విత్తనపు మొక్క
విత్తనాలను ఉత్పత్తి చేసే మొక్కలను విత్తనపు మొక్కలు అంటారు. విత్తనపు మొక్కను ఆంగ్లంలో సీడ్ ప్లాంట్ లేక స్పెర్మటోఫైటీ (Seed plant or Spermatophyte) అంటారు.

## టెంక
[thumb|మామిడి ముట్టెలోని పిక్కల నుంచి [మామిడి పిక్క నూనె|మామిడి పిక్క నూనెను తీయుదరు.]]
టెంకను ముట్టి అని కూడా అంటారు. మామిడి, బాదం, రేగు, కొబ్బరి వంటి చెట్ల పండులో లేక కాయలో ఒక విత్తనం మాత్రమే ఉంటుంది, ఈ విత్తనాలు పెద్దవిగా, గట్టిగా ఉంటాయి, ఇటువంటి చెట్ల యొక్క విత్తనాలను టెంకలు లేక ముట్టెలు అంటారు. తాటి కాయలో ఒకటి నుంచి నాలుగు ముట్టెలు ఉంటాయి. వాడుక భాషలో రేగు పండు విత్తనాలు చిన్నవిగా ఉండుట వలన వీటి విత్తనాలను రేగు విత్తనాలనే పిలుస్తారు.

## విత్తనోత్పత్తి

విత్తనం లేక బీజ కణము క్రమంగా పెరగడం ప్రారంభించడాన్ని బీజోత్పత్తి అంటారు. ఈ విధంగా విత్తనం లేక బీజ కణము నుండి మొక్క లేక శిలీంద్రం ఆవిర్భవిస్తుంది.
సంవృతబీజవృంతం లేక వివృతబీజవృంతం నుండి అంకురం లేక నారుమొక్క అరంభమవడం భీజోత్పత్తికి ఉదాహరణ.
అయినప్పటికి బీజకణోత్పత్తి నుండి ఒక బీజకణం పెరగడం ఉదాహరణకు హైఫా (దారపుకొమ్మ) నుండి బీజకణాలు పెరగడం కూడా బీజోత్పత్తి.
చాలా సాధారణంగా జీవం ఉనికి లేక బీజం విశాలంగా విస్తరించేలా సాధించగలగడాన్ని సూచించడమే భీజోత్పత్తి.

## నూనె గింజలు

వివిధ రకాల నూనెలను తయారుచేయడానికి ఉపయోగపడే గింజలు లేదా విత్తనాలు - నూనె గింజలు (Oil Seeds).

## ఇవి కూడా చూడండి
* నవధాన్యాలు

* గింజ

## మూలాలు

## బయటి లింకులు

వర్గం:వృక్ష శాస్త్రము
వర్గం:విత్తనాలు
రాతి ఉప్పు

**రాతి ఉప్పు** (Rock salt) ఒక ఉప్పు ఖనిజము. ఈ రకమైన ఉప్పు గనులు అమెరికా, కెనడా దేశాలలో విస్తారంగా ఉన్నాయి.  కొన్ని ప్రాంతాలలో రాతి ఉప్పు గనులనుండి కూడా దీన్ని తయారుచేస్తారు. 2002 సంవత్సరంలో, ప్రపంచ ఉప్పు ఉత్పాదకత 210 మిలియన్ మెట్రిక్ టన్నులు, అందులో మొదటి ఐదు స్థానాలలో అమెరికా (40.3 మిలియన్ టన్నులు), చైనా (32.9), జర్మనీ (17.7), భారతదేశం (14.5), కెనడా (12.3) ఉన్నాయి. [1]. ప్రపంచములొ అతి పెద్ద ఉప్పు నేల బొలీవియా దేశంలొ ఉన్నది. దీనిని పటిక ఉప్పు అని వాడుకభాషలో పిలుస్తారు.పటికారం అనికూడ పిలువబడుచున్నది.

## మూలాలు

* Hurlbut, Cornelius S.; Klein, Cornelis, 1985, Manual of Mineralogy, 20th ed., John Wiley and Sons, New York ISBN 0-471-80580-7
* Mineral Galleries
* WebMineral
* Minerals.net
* Desert USA
* Halite stalactites

వర్గం:ఖనిజాలు
ఆవృతబీజాలు

**ఆవృతబీజాలు** (ఆంగ్ల భాష *Angiosperms*) అండాశయాలను, ఫలాలను కలిగి ఉండే బీజయుత మొక్కలు. విత్తనాలను ఆవరించి ఫలకవచం ఉంటుంది. ఇవి ఫలాలను కలిగి ఉండే పుష్పించే మొక్కలు.

## ఇవి కూడా చూడండి
పుష్పించే మొక్కలు

## మూలాలు

వర్గం:వృక్ష శాస్త్రము
అయోడిన్

**అయోడిన్** ఒక రసాయన మూలకము. దీని సాంకేతిక సూచిక " I " , అటామిక్ సంఖ్య 53. ఇది ప్రకృతిలో ఘనరూపంలో లభిస్తుంది. ఇది 114 డిగ్రీల సెల్సియస్ వద్ద కరుగుతుంది; 184 డిగ్రీల వద్ద మరిగి నీలి వాయువును వెలువరిస్తుంది. అయోడిన్ మూలకాన్ని ఫ్రెంచి శాస్త్రవేత్త బెర్నాడ్ కార్టోయిస్ (Bernard Courtois) కనుగొన్నాడు. రెండు సంవత్సరాల అనంతరం జోసెఫ్ లూయీ గే-లుసాక్ (Louis Gay-Lussac), after the Greek ἰώδης "violet-coloured" పేరుపెట్టాడు. ఈ మూలకము థైరాయిడ్ హార్మోను తయారీలో కీలకము. అయోడిన్ లోపించిన రెండు బిలియన్ వ్యక్తులలో మెదడు ఎదుగుదల , తెలివితేటలు మందగిస్తాయి.
ప్రపంచంలో అయోడిన్ ఉత్పత్తి చేస్తున్న దేశాల్లో చిలీ , జపాను అగ్రస్థానంలో ఉన్నాయి. తీసుకునే ఆహారంలో అయోడిన్ తక్కువగా ఉండడం హైపోథైరాయిడిజం రావడానికి అత్యంత ముఖ్య కారణం.

## చరిత్ర
1811 సంవత్సరంలో అయోడిన్ మూలకాన్ని ఫ్రెంచి శాస్త్రవేత్త బెర్నాడ్ కార్టోయిస్ (Bernard Courtois) కనుగొన్నాడు.

## మూలాలు

## బయటి లింకులు
* Iodine at *[[The Periodic Table of Videos]]* (University of Nottingham)
* "Micronutrient Research for Optimum Health", Linus Pauling Institute, OSU Oregon State University
* CDC - NIOSH Pocket Guide to Chemical Hazards - Iodine
* ATSDR – CSEM: Radiation Exposure from Iodine 131  U.S. Department of Health and Human Services (public domain) 
* who.int, WHO Global Database on Iodine Deficiency 
* Oxidizing Agents > Iodine
* Seaweed. A chemical industry in Brittany, in the past and today.

అయోడిన్
వర్గం:రసాయన మూలకాలు
వర్గం:హాలోజనులు
వర్గం:ఆక్సీకరణ కారకాలు
వర్గం:బయాలజీ , రసాయన మూలకాలు ఫార్మకాలజీ
వర్గం:హలోజనులు
గౌతమ్ గంభీర్

1981 అక్టోబర్ 14 న ఢిల్లీ లోజన్మించిన **గౌతమ్ గంభీర్** భారత క్రికెట్ ఆటగాడు. 2003 నుంచి వన్డేలలో, 2004 నుంచి టెస్టులలో భారత జట్టు తరఫున ప్రాతినిధ్యం వహిస్తున్నాడు. దేశవాళీ క్రికెట్ లో రెండు డబుల్ సెంచరీలను సాధించి టెస్ట్ జట్టులో సెలెక్ట్ అయ్యాడు. స్వదేశంలో జరిగిన టూర్ గేమ్ లో డబుల్ సెంచరీ సాధించిన 4 వ భారతీయుడితను. ఇంతకు ముందు సునీల్ గవాస్కర్, దిలీప్ వెంగ్‌సర్కార్, సచిన్ టెండుల్కర్లు మాత్రమే ఈ ఘనత సాధించారు.

2000లో గంభీర్ బెంగుళూరు లోని నేషనల్ క్రికెట్ అకాడమీకి సెలెక్ట్ అయ్యాడు. .2003లో బంగ్లాదేశ్తో జరిగిన టి.వి.ఎస్. కప్ లో మొదటి సారిగా వన్డే పోటీలను ఆడినాడు. అతని మూడవ మ్యాచ్ లోనే 71 పరుగులు సాధించి మ్యాన్ ఆఫ్ ది మ్యాచ్ అవార్డు పొందినాడు. 2005లో శ్రీలంక పై 97 బంతుల్లో 103 పరుగులు చేసి తన తొలి సెంచరీని నమోదుచేశాడు. 2004లో ఆస్ట్రేలియాతో జరిగిన నాల్గవ టెస్టులో గంభీర్ తన టెస్ట్ జీవితం ఆరంభించాడు. కాని ఆ టెస్టులో అతను ఏ మాత్రం ప్రతిభ కనబర్చలేకపోయాడు. 3, 1 పరుగు స్కోర్లకే ఔటైనాడు. అయిననూ అతని రెండో టెస్టులో దక్షిణాఫ్రికా పై 96 పరుగులు చేసి శభాష్ అనిపించుకున్నాడు. టెస్ట్ క్రికెట్ లో అతని తొలి శతకం 2004 డిసెంబర్లో బంగ్లాదేశ్ పై సాధించాడు. ఆ తర్వాత పాకిస్తాన్తో సిరీస్ లో మంచి శుభారంభం ఇచ్చిననూ 6 ఇన్నింగ్సులలోనూ కల్పి ఒకే అర్థ శతకం సాధించాడు. ఆ తర్వాత అదే సం.లో జింబాబ్వే పై 97 పరుగులు సాధించాడు. కాని శ్రీలంకతో జరిగిన సీరీస్ లో 30 పరుగుల స్కోరిను దాటలేకపోయాడు. తత్ఫలితంగా జట్టులో స్థానం కోల్పోయాడు. అతని స్థానంలో వసీం జాఫర్ జట్టులో స్థానం పొందాడు. 20, 30 పరుగులను పెద్ద స్కోర్లుగా మల్చే శక్తి లేదని విమర్శలు పొమ్దినాడు.

టెస్టు జట్టులో స్థానం కోల్పోయిన తర్వాత 2005, 2007 మధ్యలో వన్డే క్రికెట్ జట్టులో కూడా ఆడుతూ స్థానం కోల్పోతూ వచ్చాడు. 2007 ప్రపంచ కప్ క్రికెట్లో కూడా అతనికి స్థానం లభించలేదు. టాప్ ఆర్డర్ లో వీరేంద్ర సెహ్వాగ్, సచిన్ టెండుల్కర్, సౌరవ్ గంగూలీలు ఉండటంతో ఇతనికి అవకాశం ఇవ్వలేదు. కాని 2007 ప్రపంచ కప్ లో భారత జట్టు పేవలమైన ప్రదర్శనతో తొలి రౌండులోనే నిష్క్రమించడంతో ఆ తర్వాత జరిగిన బంగ్లాదేశ్ పర్యటించే వన్డే జట్టులో మళ్ళీ స్థానం సంపాదించాడు. ఆ సీరీస్ లో గంభీర్ తన రెండో శతకాన్ని నమోదుచేసి తదనంతరం ఐర్లాండ్ టూర్ కు ఎంపికైనాడు. తొలి మ్యాచ్ లోనే 80 పరుగులు చేసి మ్యాన్ ఆఫ్ ది మ్యాచ్ పొందినాడు. 

గంభీర్ భారత్ తరఫున 54 టెస్టులు, 147 వన్డేలు, 37 టీ20లు ఆడాడు. 2007, 2011 ప్రపంచ కప్‌లను గెలుచుకున్న జట్టులో సభ్యుడిగా ఉన్నాడు. ఐపీఎల్‌లో కోల్‌కతా నైట్‌రైడర్స్‌కు కెప్టెన్‌గా కూడా వ్యవహరించాడు. అతని కెప్టెన్సీలో, కోల్‌కతా నైట్‌రైడర్స్‌ 2012, 2014లో ఛాంపియన్‌గా నిలిచింది.

## రాజకీయ జీవితం
గౌతమ్ గంభీర్ 2019 మార్చి 22న భారతీయ జనతా పార్టీలో చేరి 2019లో జరిగిన లోక్‌సభ ఎన్నికలలో బీజేపీ అభ్యర్థిగా తూర్పు ఢిల్లీ నుండి పోటీ చేసి తన సమీప ప్రత్యర్థి కాంగ్రెస్‌ అభ్యర్థి అర్విందర్‌ సింగ్‌ లవ్లీపై 3,90,391 ఓట్ల మెజారిటీతో తొలిసారి లోక్‌సభ సభ్యుడిగా గెలిచాడు.

## బయటి లింకులు
*Cricinfo Profile: Gautam Gambhir 
## మూలాలు


వర్గం:1981 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఢిల్లీ క్రీడాకారులు
వర్గం:జీవిస్తున్న ప్రజలు
వర్గం:ఢిల్లీ నుండి ఎన్నికైన లోక్‌సభ సభ్యులు
మోనజైట్

**మోనజైట్** (Monazite) ఎరుపు-గోధుమ రంగులో ఉండే ఒక ఖనిజ లవణము. థోరియమ్, సీరియమ్, లాంథనమ్ వంటి లోహాలకు ప్రాథమిక ఖనిజంగా పనిచేయును. దీనికి పారిశ్రామికముగా ప్రాముఖ్యత ఉంది, నూక్లియార్ విద్యుత్తు తయారీకి ఉపయోగపడును. దీనికి రేడియోధార్మికత ఎక్కువగా వున్నందున జీవరాసులకు చాలా ప్రమాదకరమైనది.

## మోనజైట్ రకాలు
*మోనజైట్-Ce (Ce, La, Pr, Nd, Th, Y)PO4 
*మోనజైట్-La (La, Ce, Nd, Pr)PO4 
*మోనజైట్-Nd (Nd, La, Ce, Pr)PO4 
*మోనజైట్-Pr (Pr, Nd, Ce, La)PO4 

## మూలాలు
*Text-book of Important Minerals and Rocks By Samuel Escue Tillman

వర్గం:ఖనిజాలు
దేవనగరం

**దేవనగరం**, గిద్దలూరు మండలానికి చెందిన రెవెన్యూయేతర గ్రామం.ఇది గడికోట పంచాయతీలో భాగం. ఇది ఈ మధ్యనే ఆదర్శ గ్రామంగా పరిగణించబడింది.
ఈ గ్రామం  జనాభా దాదాపుగా 2500. ఇది చుట్టుపక్కల గ్రామాలతో పోల్చితే చాల అభివృద్ధి చెందిన గ్రామం . ఈ గ్రామంలో అన్ని సౌకర్యములు ఉన్నవి . 
చుట్టూ పంట పొలాలతో చాలా ఆహ్లాదకరమైన ప్రదేశము. ఇది గిద్దలూరు - పోరుమామిళ్ల రాష్ట్ర రహదారి పై ఉన్నది . ఇక్కడి సమీపపు రైల్వే స్టేషను గిద్దలూరు .
## మూలాలు
అజిత్ అగార్కర్

1977 డిసెంబర్ 4 న ముంబాయిలో జన్మించిన **అజిత్ అగార్కర్** భారతదేశానికి చెందిన క్రికెట్ ఆటగాడు. ఇతని పూర్తి పేరు **అజిత్ భాలచంద్ర అగార్కర్**. 1998లో భారత జట్టుకు ఎంపికై 26 టెస్టులు, 191 వన్డేలు, 4 టీ20 ఆటలు ఆడాడు. తన క్రీడాజీవితం ప్రారంభంలోనే వన్డే క్రికెట్ లో అత్యంతవేగంగా 50 వికెట్లు సాధించిన బౌలర్ గా ప్రపంచ రికార్డు సృష్టించాడు. టెస్టులలో కూడా 2002లో లార్డ్స్లో 8 వ నెంబర్ బ్యాట్స్‌మెన్ గా బ్యాటింగ్ కు వచ్చి సెంచరీ సాధించాడు. అంతర్జాతీయ కెరీర్లో టెస్టుల్లో 109 (నాటవుట్), వన్డేల్లో 95 అతని అత్యధిక స్కోర్లు. టెస్టుల్లో 58 వికెట్లు, వన్డేల్లో 288, టీ20లో 3 వికెట్లు పడగొట్టాడు. 2007లో టీ20 ప్రపంచకప్ గెలిచిన భారతజట్టు సభ్యుల్లో అగార్కర్ కూడా ఒకడు. 2013 లో క్రికెట్ అన్ని ఫార్మాట్ల నుంచి విరమించుకున్నాడు. వన్డేల్లో భారతదేశం తరపున అత్యధిక వికెట్లు తీసిన బౌలర్లలో అగార్కర్ మూడో స్థానంలో ఉన్నాడు. అతని కంటే ముందు అనిల్ కుంబ్లే (334), జవగళ్ శ్రీనాథ్ (315) ఉన్నారు.

## వ్యక్తిగతం

చిన్నప్పుడు అజిత్ శివాజీ పార్క్‌లో నివాసముండే అతని తాతయ్య ఇంట్లో పెరిగాడు. ప్రస్తుతం భారత జట్టుకు ప్రాతినిధ్యం వహిస్తున్న ముంబై క్రికెటర్లు ఇక్కడ సాధన చేసిన వారే. 
అజిత్ అగార్కర్ ప్రస్తుతం ముంబాయి లోని వోర్లిలో నారాయణ పూజారి నగర్ అనే ప్రాంతంలో నివాసముంటున్నాడు. అజిత్ మతుంగ లోని రూపారెల్ కళాశాలలో చదివాడు. అగార్కర్ ఫాతిమా ఘడియాలీని వివాహం చేసుకున్నాడు. వారికి రాజ్ అనే కుమారుడున్నాడు.

## కెరీర్
1998లో కోచి లోని నెహ్రూ స్టేడియంలో తన తొలి వన్డే మ్యాచ్ ఆడాడు. అందులో కొద్ది పరుగులకే ఆడం గిల్‌క్రిస్ట్ చేతిలో ఔటైనాడు. అగార్కర్ వన్డేలో సాధించిన మరో ప్రపంచ రికార్డు 200 వికెట్లు, 1000 పరుగులు అతి తక్కువ మ్యాచ్‌లలో సాధించడం. అగార్కర్ ఈ ఘనతకు కేవలం 133 వన్డేలలో సాధించి ఇంతకు క్రితం దక్షిణాఫ్రికాకు చెందిన షాన్ పోలాక్ రికార్డును అధిగమించాడు.

వన్డేలలో రికార్డులు సృష్టించినా టెస్ట్ క్రికెట్ లో మాత్రం ఒకటి, రెండు సందర్భాలు మినహా అతని గణాంకాలు పేవలంగా ఉన్నాయి. 2003లో ఆస్త్రేలియా పై అడిలైడ్ టెస్ట్ లో 41 పరుగులకు 6 వికెట్లు సాధించి రెండు దశాబ్దాల తర్వాత ఆస్ట్రేలియా గడ్డపై భారత్ టెస్ట్ విజయం సాధిండానికి కృషిచేశాడు.

## మూలాలు


వర్గం:1977 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ముంబాయి క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:జీవిస్తున్న ప్రజలు
ఇ.ఎ.ఎస్. ప్రసన్న

thumb|బెంగళూరులోని దొమ్మలూరులోని ఇ.ఎస్.ఐ.హాస్పిటల్ రోడ్డులో ఒక కూడలికి '''ఇ.ఎ.ఎస్.ప్రసన్న క్రాస్‌''' అని పేరు పెట్టారు. 
**ఎరపల్లి అనంతరావు శ్రీనివాస్ ప్రసన్న (ఇ.ఎ.ఎస్. ప్రసన్న), ** భారత దేశానికి చెందిన మాజీ క్రికెట్ ఆటగాడు. 1970 దశాబ్దంలో భారతదేశానికి క్రికెట్ లో మంచి సేవలందించాడు. 1976-77 లో ఇంగ్లాండు పర్యటనలో అత్యధిక వికెట్లు సాధించాడు. దేశవాళి క్రికెట్ పోటీ, రంజీ ట్రోఫీలో కర్ణాటకకు నాయకత్వం వహించి 2 పర్యాయాలు గెలిపించాడు. 1962 నుంచి 1978 మధ్యకాలంలో 49 టెస్టులలో భారత జట్టులో ప్రాతినిధ్యం వహించి 735 పరుగులు చేసాడు. అతని అత్యధిక స్కోరు 37 పరుగులు, సగటు స్కొరు 11.48 పరుగులు. బౌలింగ్ లో 189 వికెట్లు సాధించాడు. ఇప్పటికీ అత్యధిక వికెట్లు సాధించిన భారతీయ బౌలర్లలో ఇతను 7 వ స్థానంలో ఉన్నాడు. అనిల్ కుంబ్లే, కపిల్ దేవ్, బిషన్ సింగ్ బేడి, హర్‌భజన్ సింగ్, చంద్రశేఖర్, జవగళ్ శ్రీనాథ్ ల తర్వాత స్థానం ఇతనిదే. బౌలింగ్‌లో అత్యుత్తమ ప్రతిభ 76 పరుగులకు 8 వికెట్లు. ఇన్నింగ్సులో 5 వికెట్లను 10 సార్లు, మ్యాచ్ లో 10 వికెట్లను 2 సార్లు సాధించాడు.
**ఎరపల్లి అనంతరావు శ్రీనివాస్ ప్రసన్న** (జననం 22 మే 1940) ఒక మాజీ భారతీయ క్రికెట్ ఆటగాడు. ఆయన ఒక స్పిన్ బౌలర్, ముఖ్యంగా ఆఫ్ స్పిన్ వేయడంలో ప్రసిద్ధుడు. భారత ప్రసిద్ధ స్పిన్ క్వార్టెట్ (నలుగురు గొప్ప స్పిన్నర్లు) లో ఈయన ఒక సభ్యుడు. ప్రసన్న మైసూర్ లోని నేషనల్ ఇన్స్టిట్యూట్ ఆఫ్ ఇంజనీరింగ్ పూర్వ విద్యార్థి. భారత క్రికెట్ నియంత్రణ మండలి (BCCI) మాజీ క్రీడాకారులకు ఇచ్చే అత్యున్నత పురస్కారం సి.కె. నాయుడు లైఫ్ టైమ్ అచీవ్‌మెంట్ అవార్డును 2004లో అందుకున్నారు.

## కెరీర్
ప్రసన్న 1961లో మద్రాసులో ఇంగ్లాండ్ పై జరిగిన టెస్ట్ క్రికెట్ మ్యాచ్‌తో అరంగేట్రం చేశారు. ఆయన మొదటి విదేశీ పర్యటన వెస్ట్ ఇండీస్ లో కష్టతరంగా సాగింది, ఆ తర్వాత ఐదేళ్ల వరకు ఆయన టెస్ట్ మ్యాచ్ ఆడలేదు. తన ఇంజనీరింగ్ డిగ్రీని పూర్తి చేయడం కోసం కొంతకాలం ఆటకు విరామం ఇచ్చి, 1967లో తిరిగి జట్టులోకి వచ్చారు. 1967లో ఇంగ్లాండ్‌లో కనబరిచిన అద్భుత ప్రదర్శనతో జట్టులో శాశ్వత స్థానాన్ని సంపాదించుకున్నారు.

ఆయన 1978లో పాకిస్తాన్ పర్యటన తర్వాత రిటైర్ అయ్యారు. ప్రసన్న సారథ్యంలో కర్ణాటక క్రికెట్ జట్టు రెండుసార్లు రంజీ ట్రోఫీని గెలుచుకుంది. ఒక బౌలర్‌గా ఆయనకు గాలిలో బంతిని నియంత్రించడం (flight), లైన్ అండ్ లెంగ్త్ పై అద్భుతమైన పట్టు ఉండేది. అప్పట్లో టెస్టుల్లో అత్యంత వేగంగా (20 టెస్టుల్లో) 100 వికెట్లు తీసిన భారతీయ బౌలర్‌గా రికార్డు సృష్టించారు. 

ఆయన తన ఆత్మకథను *One More Over* అనే పేరుతో రాశారు.
## అవార్డులు మరియు విజయాలు
* 1970 – పద్మశ్రీ పురస్కారం
* 2004 – సి.కె. నాయుడు లైఫ్ టైమ్ అచీవ్‌మెంట్ అవార్డు
* 2006 – క్యాస్ట్రోల్ లైఫ్ టైమ్ అచీవ్‌మెంట్ అవార్డు
* 2012 – 50 కంటే ఎక్కువ టెస్ట్ మ్యాచ్‌లు ఆడినందుకు బిసిసిఐ (BCCI) నుండి ప్రత్యేక గౌరవం. 
* బెంగళూరులోని దొమ్మలూరులో ఒక వీధికి ఈయన గౌరవార్థం **'ఈఏఎస్ ప్రసన్న రోడ్'** అని పేరు పెట్టారు.

## మూలాలు

## బయటి లింకులు
* 
*Cricinfo Player Profile: Erapalli Prasanna

వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:క్రీడారంగంలో పద్మశ్రీ పురస్కార గ్రహీతలు
సీమ చింత

సీమ చింత (గుబ్బ కాయలు) ఒక చెట్టు. దీని ఫలములు చూడుటకు చింతకాయలవలె ఉంటాయి. ఇది ఇంగ్లీషు వారి నుండి దిగుబడి అయినదిగా భావిస్తుండుట వలన దీనిని సీమచింతగా వ్యవహరిస్తారు. దీని కాయలు చింతకాయలవలెనుండి పండుతున్నపుడు పైన తొక్క విడిపోతుంది. అందువలన లోపలి పండు తీసుకొని తినుటకు సులభమౌతుంది. ఈ కాయలలో నల్లని రంగుకల గింజలుంటాయి. ఈ చెట్టు అంతా ముళ్ళ మయం. ప్రధాన కాండము, కొమ్మలు అంతా ముళ్ళమయం. అందు చేత ఈచెట్టును ఎక్కడానికి వీలుకాదు. చిలుకు దోటి సహాయంతో వీటి కాయలను కోస్తుంటారు.

## సీమచింత రకాలు

## ఉపయోగాలు

## గ్యాలరీ

File:Pithecellobium dulce.jpg|సీమ చింత
File:Pithecellobium dulce beans.JPG|*Pithecellobium dulce*


వర్గం:ఫాబేసి